Kui mnemoturniir lõppes, alustasime puht-eestikeelses d10 süsteemis Warhammer 40  000 maailmas rollimängu, kus mängijad olid  Space Marine'd Raven Guardi leegionist Horuse hereesia sõdade ajal. Lõpuks sain kokku 4 mängijat, kuna enamus tahtsid poole öö pealt minema sõita või miski hea pärast varakult magama minna. Priit sai rühmaseersandi koha, Tarmo oli apteeker oma geeniimuriga, Metsavana sai inkvisiitorikoha rühmas ning Juurak oli ainuke reamees… Kaasa saadeti neile ka tank, mis atmosfäärianomaaliate tõttu sihtmärgist pisu eemale põrutas. Ülesanded olid lihtsad:  1) Otsida üles iidne planeedihävitusrelv ja selle kasutusjuhend;  2) Panna püsti kutsungsignaal ning kaitsta relva;  3) Vältida konflikte kohalike elanikega.